ISAMBILILO 10
Fisuma Nshi Abakutika Kuli Lesa Bakapokelela?
Abafwa abengi bakabuuka no kwikala pano pene pe sonde. Imilimo 24:15
Elenganyeni ifisuma ifyo mukaipakisha nga mulekutika kuli Yehova! Mukaba no bumi ubusuma; takuli nangu umo uukalalwala. Tamwakaleikala na bacita ifyabipa, kabili abantu bonse abakabako mukabacetekela.
Takwakabe ifilenga abantu ukumfwa ubukali, ubulanda, nelyo ukulila. Takwabe ukukota no kufwa.
Konse uko mukekala kukaba abantu abamutemwa icine cine. Ubwikalo mu Paradaise bukawama sana.
Takwakabe ifitiinya abantu. Abantu bakakwata insansa sha cine cine.
Ubufumu bwa kwa Lesa bukafumyapo amacushi yonse. Ukusokolola 21:3, 4
Ishibilenipo na Fimbi
IMBILA NSUMA UKUFUMA KULI LESA!
Mulandu Nshi Lesa Apangiile Icalo??
Baibolo yalilanda ico Lesa apangiile icalo, ilyo ukucula kukapwa, e lyo na pa bakekala muli paradaise.
Lombeni Ukuti Mulesambilila Baibolo Apa Fye
Mulandu Nshi Mulingile Ukusambilila Baibolo?
Mu Baibolo mwaliba ifyasuko ku mepusho yacindama ayo abantu abengi pano calo bakwata. Bushe na imwe kuti mwatemwa ukusanga amasuko ku mepusho mwakwata?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn